Łe Tere austràłi e antàrtege fransezi , skursà in TAAF, łe ze na kołetività de oltremare de ła Fransa. Parte de i so teritori ła ze rivendegada da altri stati de ła zona . Ła konsta de difarenti ìzołe e arsipełagi de ła Africa int'el Osèano Indian sudosidental, oltre ke a 'na porsion de el Antartide oriental. In partikołar łe konprende: Ìzołe Kergełén: łe ga konfini maritimi ko ła Austràlia a sudest. Ìzołe de San Poło e Nova Amsterdam Ìzołe sparpañae de el Osèano Indian : łe ga konfini maritimi ko Mozanbiko, Madagaskar, Maiòt, Komore, Seišel, Maurisio e Riunion Łe Ìzołe Kergełén, Crozé, San Poło e Nova Amsterdam łe ze ìzołe oseanege de natura volkanega. El klima el ze de tipo osèanego a San Poło, Nova Amsterdam. Łe Kergełén e łe Crozé łe ga klima połar de tundra . Łe Ìzołe sparpañae de el Osèano Indian łe ze de orizene corałina, in forma de atoło o de atoło sorałevà. Ła ga klima tropegal. Ła Terra Adełia, ła ze 'na rejon kostiera de el Antardide Oriental, in corispondensa de el poło sud geomañetego. Ła ga klima połar de inlandsis No ge abita stabilmente nisun, ła popołasion tenporanea ła konprende personal miłitar, teknego e sientifego, ke el varia da sirka 310 aneme in istà a sirka 150 aneme in inverno.